Keskustelu:Somerniemi

message: Somerniemen lukeminen Kanta-Hämeen lakkautetuksi kunnaksi on tulkinnanvaraista tai väärin. Somero ja Somerniemi ovat kuuluneet Hämeen lääniin mutta eivät koskaan Kanta-Hämeen nykymaakunnan edeltäjänä olleeseen Kanta-Hämeen seutukaavaliittoon. Somerniemen kunnan lakkauttamishetkellä molemmat kunnat kuuluivat nykyisen Varsinais-Suomen maakunnan edeltäjänä olleeseen Varsinais-Suomen seutukaavaliittoon. Miten tulisi määritellä nykyiseen maakuntaan kuuluminen ajankohtana, jolloin nykyiset maakunnat vielä eivät olleet kaikilta osin vakiintuneet nykyiseen alueelliseen ja käsitteelliseen hahmoonsa?--Urjanhai 21. elokuuta 2008 kello 18.14 (EEST)
replies: text: Eiväthän ne ole vieläkään vakiintuneet. Seutukaavaliitot, sairaanhoitopiirit, hovioikeuspiirit sun muut hiippakunnat ovat iloisessa sekamelskassa. --Höyhens 23. lokakuuta 2008 kello 22.30 (EEST)

message: Hei. Minulle jäi hieman epäselväksi, kuuluisiko kannattamassasi käytännössä Somerniemi nyt Kanta-Hämeen vai Varsinais-Suomen artikkeleihin. Voisitko vielä vahvistaa mielipiteesi, kiitos. --Care 24. lokakuuta 2008 kello 12.45 (EEST)
replies: text: Minulle myös :P . Itse asiassa maakuntajaossa on vaikeus se, että en edes tiedä onko maakuntajakoa virallisesti ollut kaikkina aikoina olemassa. Varmaan Somerniemi kuului johonkin Etelä-Hämeeseen silloin kun se lakkautettiin mutta mielestäni asia ei ole kovin tärkeä paitsi ehkä siinä mielessä että jokin yhtenäinen käytäntö on tarpeen. Mieluuummin kannatan lakkautushetken maakuntaa, mikäli sellaista on yleensä ollut. --Höyhens 24. lokakuuta 2008 kello 12.50 (EEST)
replies: text: :Asiasta mitään tietämättä totean, että vanhat tietosanakirjat ovat siitä luotettavaa tietoa että niissä silloinen tieto säilyy. 1960-luvulla Somerniemi on ollut Lounais-Hämettä, joten varmaan se on ollut vielä lakkautusvaiheessakin.--Ulrika 24. lokakuuta 2008 kello 13.51 (EEST)
replies: text: ::Hyvä! Siinä se, vaikka lienee kuulunutkin Varsinais-Suomen maakuntaliittoon tmsp. --Höyhens 24. lokakuuta 2008 kello 14.11 (EEST)
replies: text: :::Siirretään tämä Somerniemen keskustelusivulle. --Höyhens 24. lokakuuta 2008 kello 14.14 (EEST)
replies: text: ::::Vastauksena ylläoleviin kysymyksiin: Somerniemi on edelleenkin Lounais-Hämettä niin kuin sitä käsittelevästä artikkelista voitte lukea, mutta Lounais-Häme on eri kuin Kanta-Häme.

text: ::::Somerniemen kuulumisen ja kuulumattomuuden nykyisten Hämeen liiton ja Varsinais-Suomen liiton edeltäjinä olleisiin Varsinais-Suomen seutukaavaliittoon, Kanta-Hämeen seutukaavaliittoon, Varsinais-Suomen maakuntaliittoon ja Hämeen maakuntaliitton kuntaliitoksen ajankohtana 1977 olen selostanut lähteisiin viitaten (nyt kun vihdoin vaivauduin lähteet etsimään) artikkelin Keskustelu:Kanta-Hämeen maakunnan kuntien vaakunat keskustelussa, josta kehoitan sen katsomaan.

text: ::::Eli tässä on nyt kolme eri Hämettä: Häme, Kanta-Häme ja Lounais-Häme, joiden rajat poikkeavat toisistaan täysin vapaasti, ja neljäntenä vielä Hämeen lääni.

text: ::::Ja kun puhutaan Kanta-Hämeestä, niin puhutaan Kanta-Hämeestä, jonka edeltäjistä kumpaankaan, eli Hämeen maakuntaliittoon ja Kanta-Hämeen seutukaavaliittoon Somerniemi ei vuonna 1977 kuulunut, kuten osoitan lähteisiin viitaten yllä mainitussa keskustelussa, samalla kun se kuului vuonna 1977 eli kuntaliitoksen ajankohtana nykyisen Varsinais-Suomen liiton edeltäjistä Varsinais-Suomen seutukaavaliittoon, mutta ei vuonna 1977 Varsinais-Suomen maakuntaliittoon. Tämän lisäksi Somerniemi vuonna 1977 kuului Hämeen lääniin ja vieläkin se kuuluu Lounais-Hämeeseen.

text: ::::Eli _jos_ pitää kuntaliitoshetken maakunta määritellä, niin nykyisen maakunnan liiton edeltäjien mukaan se on vuonna 1977 Varsinais-Suomi ennemmin kuin Kanta-Häme.

text: ::::Mutta niin kuin itsekin olen koko ajan korostanut, maakunnat olivat tuolloin vielä vakiintumattomia, ja todellisen maakuntaan kuulumisen määrittely on vaikeaa. Esim. Somero, Somerniemi ja nykyinen Etelä-Pirkanmaan seutukunta kuuluivat tuolloin Hämeen läänin eteläiseen vaalipiiriin, joka tosin kanta-Hämeen ohella käsitti myös pääosan Päijät-Hämeestä, ja niillä siis oli jonkinlainen suhde kahteen maakuntaan: Somerolla sekä Hämeeseen Etelä-Hämeenä ja Lounais-Hämeenä (mutta ei aivan yhtä vahvasti Kanta-Hämeenä) että Varsinais-Suomeen, ja nykyisen Etelä-Pirkanmaan kunnilla samoin sekä Hämeeseen Etelä-Hämeenä ja Lounais-Hämeenä ja jossain määrin Kanta-Hämeenä että Pirkanmaahan.

text: ::::Ja juuri tämän nykyisten maakuntien aiemman vakiintumattomattomuuden takia siis olen kannattanut entisten kuntien esittämistä maakunnittaisissa kuntien luetteloissa nykyisen maakunnan mukaan, jonka alueeseen ne nykyään muutenkin kuuluvat. Mutta jos kuitenkin halutaan käyttää luetteloissa kuntaliitoshetken maakuntaa, mitä en tämän mainitun maakuntien aiemman vakiintumattomuuden takia pidä hyvänä käytäntönä, niin maakunta- ja seutukaavaliittoihin kuulumisen perusteella tulkitsen Somerniemen kuntaliitoshetken maakunnaksi silloinkin Varsinais-Suomen. Mutta jos luetellaan maakunnittaisissa kuntien luetteloissa entiset kunnat nykyisen maakunnan mukaan, niin tulkittavaa on paljon vähemmän, mikä olisi tietosanakirjassa mielestäni tavoiteltavampaa. --Urjanhai 24. lokakuuta 2008 kello 16.20 (EEST)
thread_title: Siirretty Höyhensin keskustelusivulta

message: Koska tämä on selkeästi laajempi kuin yhtä entistä kuntaa koskevaa asiaa, kannattanee sittenkin jatkaa tuolla Kahvihuoneen käytännöissä. Care on aloittanut siellä aiheen ja minä olen jatkanut. Ehkei tämä asia leviä vielä taivaan tuuliin toivoo --Höyhens 24. lokakuuta 2008 kello 17.00 (EEST)
replies: text: Sovimme käyttäjän Käyttäjä:Care kanssa, että tasapuolisuuden takaamiseksi emme osallistu kumpikaan keskusteluun kyseisellä sivulla (vaikka nyt tulin näköjään osallistuneeksi siihen täällä, ja Carenkin kanssa keskustelimme vielä sen jälkeen sivulla Keskustelu:Kanta-Hämeen maakunnan kuntien vaakunat), joten ehkä jätän hyvin alkaneen keskustelun käytäväksi siellä. Mainostan kuitenkin vielä tietopakettiani sivulla Käyttäjä:Urjanhai/Entiset kunnat, johon pyrin kokoamaan yhteenvetoa keskustelusta sekä esitettyjä argumentteja (mutta voi olla että viiveellä). --Urjanhai 24. lokakuuta 2008 kello 17.25 (EEST)
replies: text: :Typeriä sopimuksia. Jos molemmilla on annettavanaan tuohon keskusteluun hyviä, perusteltuja ja rakentavia mielipiteitä (niin kuin näyttää), niin miksi ihmeessä keskusteluun ei voi osallistua? --BrDead 24. lokakuuta 2008 kello 17.29 (EEST)
Keskusteluun kutsuttuna lausun kommenttinani, että minulla ei ole asiaan muuta sanottava kuin ylempänä oleva tieto, joka on kaivettu vanhasta tietosanakirjasta (Otavan Iso tietosanakirja). --Ulrika 24. lokakuuta 2008 kello 17.46 (EEST)
thread_title:  Ei koske pelkästään Somerniemeä 

message: Mikähän Somerniemen varsinainen perustamisvuosi on, jos seurakunta itsenäistyi 1901, mutta Somero-artikkelin perusteella "Vuoden 1865 kunnallishallintoa koskevan asetuksen perusteella siitä ja Someron emäseurakunnasta tulivat omat kuntansa.". Historiaa olisi mahdollista täydentää selostamalla kunnan rajamuutoksia kuten artikkelissa Uusi-Kaskisto on kerrottu. Toinen pieni rajamuutoshan liittyi Hyrkkölän kylään. --Raksa123 (keskustelu) 19. syyskuuta 2013 kello 01.57 (EEST)
replies: text: Useimmissa tapauksissa kunnan ja seurakunnan itsenäistymisvuosi on eri, ja silloin varmaan molemmmat sopii mainita kunta-artikkelissa selvyyden vuoksi. Kukaan ei vai ole tullut selvittäneeksi. Salon seudun kuntiin (Pertteli, Kuusjoki, Muurla) taisin joskus näitä selvittää, mutta tämä näkyy jääneen selvittämättä. Someron ja Somerniemen Seurakutien historiassa (1999) ja näköjään myös Someron historiassa (1958) asia oli selostettu niin yksityiskohtaisesti, etten ollut ihan varma, mikä vuosi tulisi määritellä seurakunnan itsenäistymisvuodeksi (ehkä se on tuo 1901, jolloin päätös tuli), vaan pitäisi kai varmistaa jostain muusta luotettavasta lähteestä mikä vuosi katostaan "viralliseksi" seurakunnan itsenäistymisvuodeksi (voi olla että se on tuo 1901, vaikka kirkkoherra saatiin palkattua vasta myöhemmin). Kunnan osalta taas en noista löytänyt tietoa, ja kun harvinainen Somerniemen historia 1940-luvulta ei ole nyt käsillä, niin en osaa sanoa. Ja rajamuutoksetkin ovat jääneet kunta-artikkeliin täydentämättä. - Tuohan ei ole ainoa, koska Seurakuntien historiassa 1999 oli kaivettu esiin tieto, että Somerniemen Salkola, joskus muinoin alkujaan olisikin kuulunut Tammelaan. - Ja lisäksihän vuoteen 1870 Someroa halkoi myös lääninraja, kun osa seurakunnasta kuului Hämeen ja osa Turun ja Porin lääniin ja  tuo Kaskiston ym. myöhempi siirto Somerniemeen johtuikin juuri siitä, kun nuo kylät olivat  eri puolella lääninrajaa kuin muu Somerniemi. Eli ilmeisesti juuri lääninrajan takia niitä ei alkujaan ollut otettu osaksi Somerniemen kappeliseurakuntaa, vaikka Somerniemen kirkko olikin lähempänä (tästä voi ehkä tuossa seurakuntien historiassa jotain ollakin). --Urjanhai (keskustelu) 19. syyskuuta 2013 kello 09.24 (EEST)

text: Mikäli kiinnostuksen kohteena olisi Urjala tai Punkalaidun, niin tilanne olisi vielä hullumpi, koska sielläkin seurakuntien  raja ja läänin raja kulkivat 1870-luvulle asti kokonaan eri paikassa, ja lisäksi vaikuttaa että maakappaleita on siellä siirretty kunnasta, pitäjästä ja seurakunnasta toiseen pitkin 1800- ja 1900-lukua miten sattuu vähän silloin sun tällöin hiukan koko ajan.--Urjanhai (keskustelu) 19. syyskuuta 2013 kello 09.32 (EEST)
thread_title:  Historiasta